open-index/open-wikipedia-markdown huggingface dataset:
Norges militære kameratforbunds hederstegn

**Norges militære kameratforbunds hederstegn** er en medalje som tildeles av Norges Militære Kameratforeningers Forbund. Utmerkelsen ble innstiftet i 1947 og tildeles personer som har gjort en særlig fortjenstfull innsats for forbundet, tilsluttede foreninger, forsvarssaken eller i utførelsen av sitt yrke. Medaljen er godkjent til bruk på norsk militær uniform.er godkjent til bruk på norsk militær uniform. Utmerkelsen kan også tildeles utlendinger.

Norges militære kameratforbunds hederstegn er utformet som en rund medalje med diameter på 30&nbsp;mm. Medaljen er i sølv. Den bærer det sentrale motiv fra forbundets emblem. Dette viser en soldat med gevær over skulderen mot en bakgrunn som består av en hvit trekant med spissen opp, øverst omgitt av blå felter og nederst av et gult felt. Det hele er omgitt av en smal krans ved medaljens ytterkant. Motivet skal forestille «borgeren på vakt», stående på et jordstykke foran et fjell. Medaljen er opphengt i et bånd i fargene rødt, hvitt, blått, hvitt og rødt, altså fargene og mønsteret fra Norges flagg.

Kong Olav ble tildelt hederstegnet i 1955, mens kong Harald ble tildelt hederstegnet på sin 60-årsdag i 1997.

## Referanser


## Litteratur
*John Monn: «Norges Militære Kameratforeningers hederstegn», *Forsvarets Forum*, nr. 2, 1997

## Eksterne lenker
*  Oversikt over norske sivile og militære utmerkelser  i *f-xtra*, nr. 1, 2009, bilag til *Forsvarets Forum*, nr. 11, 2009
Liten husedderkopp

**Liten husedderkopp**&nbsp;(*Tegenaria domestica*) er en edderkopp som  tilhører familien traktedderkopper.

## Utseende
Hunnens kropp er 9&ndash;10 mm lang, mens hannens kropp er 6&ndash;9&nbsp;mm og noe smalere enn hunnens. Kroppen er tett besatt av korte hår. Den er lyst gulbrunlig med enkelte mørkere flekker. Beina er lange og slanke.

Den er nært beslektet med den noe større og ofte vanligere stor husedderkopp, men kan skilles fra denne ved å ha mørkere ringer på beina.

## Levevis
Liten husedderkopp lever i hus og finnes over hele verden. Den spinner tette nett som ender i en trakt. Den foretrekker litt mørke steder, som kroker, bak gjenstander og oppunder tak. Hunnen kan klare seg uten mat og drikke i flere måneder. Husedderkopp er helt ufarlig for mennesker, de stikker seg raskt bort om de blir forstyrret.

## Referanser




## Eksterne lenker
*
Malme

**Malme** (også brukt **Malmefjorden**) er et tettsted i Hustadvika kommune i Møre og Romsdal. Tettstedet har  innbyggere per 1. januar , og ligger ved Malmefjorden omtrent 11 kilometer sørøst for kommunesenteret Elnesvågen og ca. 13 kilometer nordøst for Molde sentrum. Fylkesvei 64 går gjennom Malme.

## Referanser
Kinas riksvei 320

**Kinas riksvei 320** (*G320* eller *Guodao 320*) løper sørvestover fra Shanghai gjennom provinsene Zhejiang, Jiangxi, Hunan, Guizhou og inn i Yunnan, der den ender i Ruili, som er ved Kinas grense til Burma. Veien er 3&nbsp;695&nbsp;kilometer lang. 

## Rute og distanse
Monaco under Vinter-OL 1988

**Monaco under Vinter-OL 1988**. Tre mannlige sportsutøvere fra Monaco deltok i to sporter, alpint og bobsleigh under Vinter-OL 1988 i Calgary i Canada. Monaco, som deltok for andre gang i et vinter-OL, vant ikke noen medaljer. Beste plassering var en 25.-plass i toerbob.

## Medaljer

  
## Eksterne lenker
* Resultater og profilside  på sports-reference.com
Gruveeksplosjonen i Hegang 2009

**Gruveeksplosjonen i Hegang** var en gasseksplosjon i en sjakt i Xinxing kullgruve i  byprefekturet Hegang i Heilongjiang provinsen den 21. november 2009.

108 gruvearbeidere omkom etter en gasseksplosjon tidlig om morgenen i en kullgruve i Hegang ifølge nyhetsbyrået Xinhua.

## Referanser
Mexico under Vinter-OL 1988

**Mexico under Vinter-OL 1988**. Tolv sportsutøvere, elleve menn og én kvinne fra Mexico deltok i fire sporter, alpint, bobsleigh, kunstløp og langrenn  under Vinter-OL 1988 i Calgary i Canada. Mexico, som deltok for tredje gang i et vinter-OL, vant ikke noen medaljer. Beste plassering var en 27.-plass i kunstløp for menn.  

## Medaljer

## Deltakere
* Roberto Alvárez
* Alex Christian Benoit
* Diana Encinas
* Hubertus von Hohenlohe
* Patrice Martell
* Ricardo Olavarrieta (flaggbærer)
* Carlos Pruneda
* Jorge Tamés
* José Tamés
* Luis Adrián Tamés
* Roberto Tamés

## Eksterne lenker
* OL-resultater på Sports-reference.com
Filippinene under Vinter-OL 1988

**Filippinene under Vinter-OL 1988**. Én mannlig sportsutøver fra Filippinene deltok i én sport, aking under Vinter-OL 1988 i Calgary i Canada. Filippinene, som deltok for andre gang i et vinter-OL, vant ikke noen medaljer. Beste plassering var en 35.-plass i aking, ener for menn.

## Medaljer

 
## Eksterne lenker
* Resultater og profilside  på sports-reference.com
Grøa

:*Denne artikkelen er om tettstedet Grøa. For elva med samme navn, se [[Grøa (elv)]].*

**Grøa** er et tettsted i Sunndal kommune i Møre og Romsdal. Tettstedet har  innbyggere per 1. januar .

## Beskrivelse
### Beliggenhet
Grøa ligger i Sunndalen omtrent ni kilometer øst for kommunesenteret Sunndalsøra. Her ligger også Leikvin Kulturminnepark med bl.a. Sunndal Bygdemuseum, gravhauger fra jernalderen, Lady Arbuthnotts eiendom Elverhøi og Philipshagen med rhododendronskog som har eksistert siden siste del av 1800-tallet. Tettstedet omfatter gartneri, boligområder, samfunnshus, barneskole, barnehage, idrettsbane og lysløype.

### Geografi
Geografisk omfatter tettstedet Grøa ca 4&nbsp;km av Drivas hoveddalføre, Sunndalen. Gjennom området flyter Driva og deler tettstedet i to. Grøa nord og Grøa sør er knyttet sammen med bro over elven. Ca. 400 m vest for bebyggelsen på Drivas sørside tar Driva opp sideelven Grøa som kommer fra Grødalen, en seterdal parallelt med hoveddalføret. På sørsiden av tettstedet går Rv70, på nordsiden den gamle riksvegen som nå er kommunal vei.

## Samfunn
### Oppvekst
Grøa er egen skolekrets med barneskoletrinn og skolefritidsordning på Løykja skole. Skolen har 71 elever på klassetrinnene 1-7 og 17 ansatte.  Ungdomsskoleelevene blir kjørt med buss inn til Sunndalsøra for å gå på felles ungdomsskole på Sande for hele kommunen. I 2013 gjorde Sunndal kommunestyre vedtak om endringer i barnehagestrukturen. Etter dette endres strukturen på Malurten barnehage, slik at fra 1. august inneværende år er Malurten barnehage tilbake i det opprinnelige barnehagebygget, samt avdelingen for femåringer er lagt til Grøaveien i bygget som huset samvirkelaget.

### Lag og foreninger
Stedet har et rikt foreningsliv med barneforening, 4H, idrettslag (stiftet i aug. 1959), bygdekvinnelag, husmorlag, rideklubb, musikkorps og  sangkor.

### Fellesskap
Grøa samfunnshus er tettstedets flerbrukshus.Grøa idrettslag har egen lysløype for fotturer, sykling og som om vinteren er preparert med tråkkemaskin for skiløype når det er snøforhold til det. Løypa er tre km lang og ligger ved Løykja skole.

## Severdigheter
Sunndal Bygdemuseum-Leikvin KulturminneparkSkorgafossen, Sommerstid kan man observere denne imponerende naturperlen.Vinnufallet, Norges høyeste og verdens 6. høyeste fossefall.

## Referanser


## Eksterne lenker
*
Den eritreiske selvstendighetskrigen

**Den eritreiske selvstendighets&shy;krigen** var en konflikt som ble utkjempet mellom den etiopiske regjeringa, først Haile Selassies keiser&shy;rike og deretter det sovjet&shy;støttede marxistisk-leninistiske militær&shy;regimet til Mengistu Haile Mariam, og eritreiske separatister, både før og under den etiopiske borgerkrigen. Bakgrunnen for krigen var at FN i 1950 besluttet at den tidligere italienske kolonien Eritrea skulle inngå i en føderasjon med Etiopia, og senere annekterte Etiopia landet og gjorde det til en etiopisk provins. 

Uavhengighetskrigen varte i 30 år, fra 1. september 1961, da Hamid Idris Awate fyrte av de første skuddene mot de okkuperende etiopiske styrkene, til 29. mai 1991. Den eritreiske motstanden var fokusert på to opprørs&shy;grupper. Den ene var den nasjonalistiske den eritreiske frigjøringsfront, opprinnelig en hovedsakelig muhammedansk bevegelse i et land hvor den ortodokse kristendommen, ved siden av islam, var den dominerende religionen, men de kristne fikk stadig større innflytelse i gruppa. Den andre var det eritreiske folks frigjøringsfront som var en venstrefløys&shy;gruppe som brøt med frigjørings&shy;fronten i 1970. Disse to gruppene kjempet mot hverandre i det som har blitt kjent som de eritreiske borgerkrigene fra 1974 til 1981. Det eritreiske folks frigjørings&shy;front gikk seirende ut av denne konflikten og i 1991 beseiret den de etiopiske styrkene i Eritrea og tok kontroll over landet. Under navnet folkefronten for demokrati og rettferdighet styrer de fortsatt Eritrea med Isaias Afewerki som president. Samme år gikk Mengistu-regimet i Etiopia til grunne etter en langvarig borgerkrig. 

I mai 1993 var det en etiopisk&shy;støttet folkeavstemning hvor det eritreiske folket nesten enstemmig stemte for uavhengighet (99,79 %). Eritrea ble formelt internasjonalt anerkjent senere samme år. 

Årsaken til den eritreiske seieren var at både Cuba og Sovjetunionen stoppet sin støtte til Etiopia i slutten av 1980-årene i forbindelse med at de sovjet&shy;vennlige regjeringene i Europa falt. Dette førte til at den etiopiske moralen stupte. Videre vant eritreerne en viktig seier over større etiopiske og sovjetiske styrker i slaget ved Afabet i 1988, som førte til at Etiopia måtte trekke seg ut fra Nordøst-Eritrea. Gjennom konflikten hadde etiopierne brukt både gass og napalm mot de eritreiske geriljaene.
Mongolia under Vinter-OL 1988

**Mongolia under Vinter-OL 1988**. Tre sportsutøvere, to menn og én kvinne fra Mongolia deltok i en sport, langrenn under Vinter-OL 1988 i Calgary i Canada. Mongolia, som deltok for sjette gang i et vinter-OL, vant ikke noen medaljer. Beste plassering var en 48.-plass i langrenn, 10&nbsp;km klassisk stil for damer.

## Medaljer

 
## Eksterne lenker
* Resultater og profilside  på sports-reference.com
De nederlandske Antiller under Vinter-OL 1988

**De nederlandske Antiller under Vinter-OL 1988**. To mannlige sportsutøvere fra De nederlandske Antiller deltok i to grener, aking og bobsleigh i Vinter-OL 1988 i Calgary i Canada. De nederlandske Antiller, som deltok for første gang i et vinter-OL, vant ingen medaljer. Beste plassering var en 29.-plass i toerbob.

## Medaljer

 
## Eksterne lenker
* Resultater og profilside  på sports-reference.com
Glærem

**Glærem** var et tettsted i Surnadal kommune i Møre og Romsdal. Tettstedet ligger på nordsiden av Surnadalsfjorden omtrent ni kilometer nordvest for kommunesenteret Skei. 2022 ble tettstedet del av Skei-Surnadalsøra 2022.

## Referanser
Nederland under Vinter-OL 1988

**Nederland under Vinter-OL 1988**. Elleve sportsutøvere, seks menn og fem kvinner fra Nederland deltok i en sport, hurtigløp på skøyter under Vinter-OL 1988 i Calgary i Canada. Nederland kom på sjuendeplass med tre gull- to sølv- og to bronsemedaljer. Skøyteløperen Jan Ykema var Nederlands flaggbærer under åpningsseremonien.
 
## Medaljer

## Medaljevinnerne

   
## Eksterne lenker
* Resultater og profilside  på sports-reference.com
Nord-Korea under Vinter-OL 1988

**Nord-Korea under Vinter-OL 1988**. Seks sportsutøvere, fire menn og to kvinner fra Nord-Korea deltok i hurtigløp på skøyter under Vinter-OL 1988 i Calgary i Canada. Nord-Korea, som deltok for fjerde gang i et vinter-OL, vant ikke noen medaljer. Beste plassering var to niendeplasser, på damenes 1&nbsp;500 meter skøyter og 5&nbsp;000 meter skøyter for menn. 
 
## Medaljer

## Eksterne lenker
* Resultater og profilside  på sports-reference.com
Roberto Matta Echaurren

**Roberto Matta Echaurren** (født 11. november 1911 i Santiago, død 23. november 2002 i Italia) var arkitekt, kunstmaler, filosof og poet fra Chile. Han var en av de mest kjente malerne i Chile og USA og han var en banebrytende skikkelse i det 20. århundre innen abstrakt ekspresjonistisk og surrealistisk kunst.

Den kunsten som han er mest kjent for ble produsert  på slutten av 1930-tallet da han byttet fra tegning til oljemaling. Denne perioden sammenfaller med hans utvandring til USA, hvor han bodde frem til 1948. Han ble tildelt Fyrsten av Asturias' pris for kunst i 1992.

## Referanser
Saharanpur

**Saharanpur** (hindi: , urdu: ) er en by og kommune i den nordindiske delstaten Uttar Pradesh. Byen er administrasjonssentrum i distriktet Saharanpur og i Saharanpur divisjon. Den har sitt opphav tilbake i mogultiden, og ligger nær grensene til delstatene Haryana og Uttarakhand. Saharanpur er omringet av en veldig fruktbar jordbruksregion som er kjent for sin dyrkning av korn og frukter, og er nå en av de mest blomstrende byene i Uttar Pradesh. Saharanpur er internasjonalt kjent for sin produksjon av treskulpturer. Byen er et stort marked for lokale jordbruksvarer, inkludert basmatiris og mangoer. En rekke ulike agrobaserte  småskala-industrier som f.eks. tekstil-, sukker-, papir- og sigarettfabrikker, eksisterer i byen. Saharanpur er dermed et handelssentrum i et jordbruksdistrikt. Byen huser også et fruktforskningsinstitutt og en botanisk hage. 

Byen ligger omtrent 150 km nord for Delhi, i en gjennomsnittlig høyde av 269 moh. Ved folketellingen i 2001 hadde Saharanpur ca. 452&nbsp;900 innbyggere. Byen ble grunnlagt i ca. år 1340, og var sommerresidens for mogulhoffet.

## Eksterne lenker
* 
* Folk Saharanpur er stolt av (hindi)
* Rikt illustrert side om Saharanpur (hindi/engelsk)
* Saharanpurs historie i kortfattet utgave  (engelsk)
Bally (Vest-Bengal)

**Bally** (bengali বালী) er en by i den indiske delstaten Vest-Bengal og beliggende i distriktet Haora. Byen *Bally Municipality*, inngår i Calcuttas forstadsområde og har 260&nbsp;906 innbyggere i 2001 på et areal på 11,81 km².

Det finnes ytterligere en by i umiddelbar nærhet av denne byen som også heter **Bally**. Denne byen er en såkalt *Census Town*, det vil si en mer folketellingsområde enn en by. Den har 92&nbsp;912 innbyggere i (2001) på et areal av 11,68&nbsp;km².

## Referanser


## Eksterne lenker
*
Norsk Aero Klubbs hederstegn

**Norsk Aero Klubbs hederstegn** er en norsk utmerkelse som tildeles av Norges Luftsportforbund. Medaljen ble innstiftet av Norsk Aero Klubb i 1928 og ble overtatt av Norges Luftsportforbund da klubben gikk inn i forbundet i 1976. Hederstegnet ble i 2003 godkjent til bruk på norsk militær uniform. Forsvaret regner fra 2009 Norsk Aero Klubbs hederstegn som en utmerkelse i «Gruppe 4: Andre norske utmerkelser».

## Utforming
Norsk Aero Klubbs hederstegn er utformet som en rund medalje i gull eller sølv. Adversen har et motiv med en propellmotor sett forfra med par av vinger over og under. Bokstavene «N», «A» og «K» er fordelt over øvre del av motivet, mens innskriften «NORGE» står under. Reversen bærer en eikekrans. Hederstegnet er opphengt i et lyst blått bånd, som ved kantene har striper i mørk blått, hvitt og mørk blått.

## Tildeling
Opprinnelig ble hederstegnet tildelt i gull. I 1949 kom hederstegnet i sølv til. Hederstegnet i gull tildeles for fremragende innsats for flyging og luftsport, enten dette representerer innsats gjennom lengre tid eller en enkeltbedrift. Hederstegnet i gull kan tildeles bare en gang per år, men det går likevel gjerne tre til fem år mellom hver tildeling. Utmerkelsen i sølv kan tildeles for særlig fortjenstfull og langvarig innsats for Norges Luftsportforbund og dets virke. Medaljen i sølv kan ikke tildeles for enkeltbedrifter. Sølvmedaljen tildeles hvert eller hvert annet år. Hederstegnet i begge valører kan tildeles både nordmenn og utlendinger. Utmerkelsen i gull kan tildels post mortem. Dette gjelder ikke utmerkelsen i sølv.

Forslag om tildeling av hederstegnet kan fremmes av enkeltpersoner såvel som styrene for de enkelte deler og nivåer i Norges Luftsportforbund. Saker behandles av en hederstegnskomité som avgir innstilling til forbundsstyret. Beslutning om tildeling fattes av forbundsstyret i Norges Luftsportforbund.

## Se også
*Liste over tildelinger av Norsk Aero Klubbs hederstegn

## Referanser


## Litteratur
*''Heder og ære. Nasjonale og internasjonale dekorasjoner brukt i Norge'', bilag til *Forsvarets Forum*, nr. 5, 2012, Oslo: *Forsvarets Forum*/Forsvarets Veterantjeneste, 2012
*Oversikt over norske sivile og militære utmerkelser] i *f-xtra*, nr. 1, 2009, bilag til *[[Forsvarets Forum]]*, nr. 11, 2009

## Eksterne lenker
* Hederstegn , fra Norges Luftsportforbund 
* Statutter for hederstegn, Godkjent av Luftsportstinget 23. mars 2003, med endringer godkjent 29. mars 2009
Við Áir

**við Áir** (dansk: *ved Åer*) er et sted på Færøyene. Stedet ligger midt mellom Hvalvík og Hósvík på Streymoys østkyst, og ligger i Sunda kommuna, men har ingen fastboende. Stedet huser imidlertid noen virksomheter og en grunnskole. Við Áir regnes statistisk som en del av Hvalvík, og lå tidligere i Hvalvíkar kommuna. Stedet var opprinnelig en hvalfangststasjon.
Valsad

**Valsad**, også kjent som **Bulsar** er en by i distriktet Valsad i den indiske delstaten Gujarat.

Navnet Valsad kommer fra de Gurajatiske ordene *Vad-saad* som er et sammensatt ord som betyr «hemmet (saal) av Banyan trær (Vad)». Indias tidligere statsminister, Morarji Desai var fra Valsad. Det var også foreldrene til den avdøde rockeren Freddy Mercury (født Farrokh Bulsara). Forutenom dette, var også den indiske frihetsforkjemperen Bhulabhai Desai fra Valsad. 

## Geografi
Valsad ligger ved Indias vestkyst, om lag 10 km fra Arabiahavet. Byen ligger i snitt 13 moh.

## Demografi
Ifølge den indiske folketellingen fra 2001, bor det 68 825 innbyggere i byen. Av dette utgjør 51% menn og 49% kvinner. 84% av mennene kan lese og skrive, mens 77% av kvinnene kan lese og skrive.

## Eksterne lenker
* Gujaratplaza.co.in 
* Valsad Distrikt
* Official Website  for Valsad Collectorate (på Gujaratisk).
New Zealand under Vinter-OL 1988

**New Zealand under Vinter-OL 1988**. Ni sportsutøvere, sju menn og to kvinner fra New Zealand deltok i tre grener, alpint, bobsleigh og langrenn under Vinter-OL 1988 i Calgary i Canada. New Zealand, som deltok for åttende gang i et vinter-OL, vant ingen medaljer. Beste plassering var en syttendeplass i slalåm for menn. Alpinisten Simon Wi Rutene var New Zealands flaggbærer under åpningsseremonien.

## Medaljer

     
## Eksterne lenker
* 
* Resultater og profilside  på sports-reference.com
Johan Simonsen

**Johan Jacob Sofus Simonsen** (født 19. februar 1917 i Tjørnuvík, død 10. oktober 1980 i Klaksvík) var en færøysk fisker og politiker (Tj.).

Han var sønn av bonde Guttorm Simonsen og hustru Hansine Hansen. Faren omkom i en fallulykke under fuglefangst i 1925. Han drog tidlig til sjøs og drev fiske i hele sitt yrkesliv. I 1942 giftet han seg med Helena Olsen i Klaksvík og flyttet dit.

Han var innvalgt på Lagtinget fra Norðoyar 1954–1966, og møtte som varamann for Finnbogi Ísakson i perioden 1974–1978. Simonsen var også oppnevnt som styremedlem ved sykehuset i Klaksvík, styremedlem i Føroya Fiskimannafelag, i Tryggingarsambandið Føroyar, i brannforsikringskassen, så vel som i forbrukersamvirket.

## Referanser
Wildspitze

:*Denne artikkelen omhandler Wildspitze i [[Ötztal-Alpene]] og må ikke forveksles med  [[Stubaier Wildspitze]] i [[Stubai-Alpene]] eller [[Wildspitz]] i [[Schwyz-Alpene]].



*'Wildspitze*' er den høyeste toppen i [[Ötztal-Alpene]] og [[Nordtirol]], og nest høyest i [[Østerrike]] (etter [[Großglockner]]).

== Beliggenhet ==
Wildspitze ligger i [[Weißkamm]], ca. 12&nbsp;km nordøst for [[Alpenes hovedkam]] i et område av Ötztaler Alpen som strekker seg nordøstover fra [[Weißkugel]] mot [[Sölden]]. Syd- og østsiden hever seg over [[Venter Tal]], en [[Orografi|orografisk]] venstre sidedal til [[Ötztal]]. Vest- og nordflanken danner [[Pitztal]]s avslutning. Wildspitze har to topper, den snøfri sydtoppen (3.768&nbsp;moh markert med et kors og den snødekte nordtoppen, (ca. 3.765&nbsp;moh). Mot nord flyter breen Taschachferner ned i Pitztal, og mot sørvest Mittenkarferner og mot sørøst  Rofenkarferner, begge ned i Venter Tal. 

== Bestigning ==
Wildspitzes sydtopp ble første gang besteget av Leander Klotz og en ukjent bonde i 1848. Den dengang høyere nordttoppen ble også førstegangsbesteget av Klotz (1861), dette skjedde fra sydtoppen via egga som forbinder de to toppene. Snøsmelting har ført til at sydtoppen er den høyeste av de to, og regnes nå som Wildspitzes hovedtopp.  

Den vanligste ruta fører fra [[botn]]en nord for Mitterkarjoch over sørvestegga opp på sydtoppen. Botnen kan også nås fra [[Vent (Sölden)|Vent]] over [[Breslauer Hütte]] (2.844&nbsp;moh) og Mitterkarjoch (3.468&nbsp;moh). Alle tre rutene er lette men krever fullt breutstyr (bresprekker).  

Mye brukte alternativer er den steinete sydøstegga over [[Ötztaler Urkund]] og den 50° bratte nordveggen (ca. 6 taulengder isklatring).

Utsikten fra Wildspitze begrenses praktisk talt bare av jordens krumming og man kan se [[Schobergruppe]] i øst og [[Bern-Alpene]] i vest ([[Bietschhorn]], [[Aletschhorn]]).

På grunn av Wildspitzes spesielle posisjon i Østalpene er det mye klatreaktivitet på toppen sommer som vinter. Etter at *Pitztaler Gletscherbahn'' ble satt i drift kan den bestiges på en dagstur.

## Referanser


## Eksterne lenker
* 
* Tourenberichte Wildspitze, Hikr.org (tysk)
* Wildspitze, Berge und Hochtouren (tysk)
Oskar Grimstad

**Oskar Jarle Grimstad** (født 8. november 1954) er en norsk politiker (FrP). Han var innvalgt på Stortinget for Møre og Romsdal fra 2009 til 2017, og har tidligere vært vararepresentant 1997–2001 og 2005–2009. Grimstad satt i Fremskrittspartiets sentralstyre 1999–2009, og har vært talsmann for vannkraft og fornybar energi. Han har også vært medlem av Hareid kommunestyre og gruppeleder i Møre og Romsdal fylkesting. Grimstad har yrkesbakgrunn fra næringslivet.

## Stortingskomiteer
* 2013–2017 medlem i Energi- og miljøkomiteen
* 2013–2017 medlem i Valgkomiteen
* 2009–2013 medlem i Energi- og miljøkomiteen
* 2009–2013 medlem i Valgkomiteen

## Referanser


## Eksterne lenker
* 
* 
*
Fru Dannemand

**Fru Frederikke Benedichte Dannemand** (født 6. august 1790 i København, død 23. desember 1862) var kong Frederik VI’s elskerinne.

## Bakgrunn og liv
Bente Frederikke Mortensdatter Andersen Rafsted ble født i Nyboder, København som datter av en  brønnborer fra Holmen og hans ektefelle.

Bente Frederikke Mortensdatter alias Bente Rafsted ble i 15-16-årsalderen den danske kronprins Frederiks elskerinne. Kronprinsens ektefelle kronprinsesse Marie Sophie hadde allerede i årene fra 1791 født flere barn, og på dette tidspunkt levde kun en pike. 2-3 guttebarn var døde, enten i barselseng eller som spedbarn. Inntil 1808 fødte kronprinsessen i alt 8 barn, og bare 2 døtre overlevde. 

Forholdet mellom kronprinsen og Bente Rafsted skal ha startet i forbindelse med at hennes far hadde blitt tatt i å stjele på Holmen og sto i fare for å få en streng straff. Hun tok saken i egen hånd og møtte opp på slottet for å be om nåde for faren. (Han fikk senere en mildere dom.) Kronprinsens kammerjunker, Johan Bülow, likte den unge piken og foreslo etterpå for kronprinsen at hun kunne «vikariere» for den syke og utmattede kronprinsessen.
Kronprinsen fant i all hemmelighet et skjulested hos en smed i Bagsværd hvor han holdt et eget kronprinshoff.

Christian VII døde i mars 1808 og etter at kronprinsen var blitt kåret til konge, ble «Benedichte Rafsted» i august måned samme år installert på Toldbodvej nr. 289.  

## Fru Dannemand
Borgerskapet var nok ikke helt tilpass med forholdet, men Frederik VI spaserte allikevel nesten daglig fra Amalienborg til Toldbodvej. 
Hun ble tildelt navnet fru Frederikke Dannemand, samtidig med at hun i 1829 fikk rang som oberstinne.  Frederik VI mente nok, at en militær tittel sto øverst på rangstigen. Samtidig ble barna deres – Louise, Caroline, Frederik og Valdemar – adlet.  Slekten Dannemand er forøvrig utdødd i dag. 
Etter sigende ilte Fru Dannemand straks opp på slottet da Frederik VI døde i desember 1839, hvor hun gråt over den avdøde kongen sammen med dronningen.

Oberstinde Benedichte Frederikke Dannemand alias Bente Rafsted døde d. 23. desember 1862 og ble begravet med militær honnør på Garnisons Kirkegård.

## Galleri

Fil:Frederik VI.jpg|Kong Frederik VI
Fil:Dronning Marie Sophie Frederikke.jpg|Dronning Marie Sophie FrederikkeMalt av C.W. Eckersberg
Fil:Frederik Vilhelm Dannemand.JPG|Frederik Vilhelm
Fil:Caroline Mathilde Augusta (Camradt).JPG|Caroline Mathilde Augusta
Fil:Louise Frederikke (Camradt).JPG|Louise Frederikke


## Referanser


## Kilder
* Theodor Ewalds. Fru Dannemand. 
* Else Kornerup. Edouard Vargas de Bedemar. 
* Berling Liisberg: "Kvinder i Dansk Historie" Hagerup Forlag 1916
* Svend Erik Georg Larsen. Slægtsforskning og Guldalderens Dæknavne. 
* Danmarks Kongelige Familier i 1000 år. Askholms Forlag. 
* Harald Jørgensen. En Enevoldskonges Husholdning. Studier over livet ved Frederik VI's hof 1808-39. Poul Kristensens Forlag. 
* Georg Metz. «Frederik dag for dag» Information. Publisert 30. november 1999,
* Dansk Biografisk Leksikon
Norge under Vinter-OL 1988

**Norge under Vinter-OL 1988**. Sekstitre sportsutøvere, femtifire menn og ni kvinner fra Norge, deltok i sju sporter under Vinter-OL 1988 i Calgary i Canada. De deltok i alpint, skiskyting, langrenn, skihopping, skøyter, kombinert og ishockey. Norge, som har deltatt i alle vinter-OL, kom på tolvteplass med tre sølv- og to bronsemedaljer. Det er den svakeste plassering og første og hittil eneste gang som Norge ikke har vunnet noen gullmedalje i et vinter-OL. Langrennsløperen Oddvar Brå var Norges flaggbærer under åpningsseremonien.

## Medaljer

## Medaljevinnerne

## Alpine grener

### Menn

**Kombinasjon**

## Skiskyting

## Nordiske grener

### Langrenn

#### Menn

**4 x 10 km stafett**

#### Kvinner

**4 x 5 km stafett**

### Kombinert

**Lag**

### Skihopping

**Lag**

## Hurtigløp på skøyter

### Menn

### Kvinner

## Ishockey

## Eksterne lenker
* Norges resultater i Vinter-OL 1988 hos olympedia.org
Verdenscupen i skihopping 2009/10

**[[Verdenscupen i skihopping]] 2009/10** ble arrangert i perioden 27. november 2009 – 14. mars 2010. Verdenscupen ble organisert av FIS (Det internasjonale skiforbundet), og besto av 23 individuelle renn og 4 laghoppkonkurranser.

## Rennresultater

## Sammenlagtresultater
### Individuelt

### Nasjonscupen

## Referanser


## Eksterne lenker
* FIS World Cup Calendar 2009-2010
* FIS: Cup standings
Rigmor Andersen Eide

**Rigmor Andersen Eide** (født 1954) er en norsk politiker (KrF) fra Ålesund. Hun var stortingsrepresentant for Møre og Romsdal fra 2009 til 2017.

## Liv og virke
Hun vokste opp i et arbeiderhjem i Steinvågen i Ålesund.

Hun gikk handelsskole og begynte deretter som regnskapssekretær i Ålesunds sparebank. Hun arbeidet mange år med merkantile oppgaver i kristen skole-, barnehage- og reisevirksomhet. Fra 1997 til 2005 var hun daglig leder i Ålesund kirkelige fellesråd.

I 2005 ble hun daglig leder i Maritimt Forum Nordvest, en interesseorganisasjon for bedrifter og organisasjoner for både arbeidstagere og arbeidsgivere i den maritime næringen.

Eide var medlem av Ålesund bystyre og formannskap fra 1995 til 2007 og medlem av Møre og Romsdal fylkesting fra 2003 til 2009.

Eide var stortingsrepresentant i to valgperioder fra 2009 til 2017, men hadde tidvis møtt som vara mellom 2001 og 2005, da Kjell Magne Bondevik var statsminister. Eide satt den første perioden i Stortingets næringskomité, den andre i Stortingets energi- og miljøkomité.

Hun meldte seg ut av Kristelig Folkeparti i 2019, etter at partiet gikk inn i Solberg-regjeringen, der også Fremskrittspartiet var med.

## Referanser


## Eksterne lenker
* 
* 
*
Bally

**Bally** kan peke til:

## Steder
*Bally (Pennsylvania)
*Bally (Vest-Bengal)
* Bally (baile), er et vanlig prefiks i navn på byer i Irland

## Personer
* Charles Bally (1865–1947), sveitsisk lingvist
* Bally Sagoo, britisk-indisk sanger og DJ
* klengenavnet til Elena Baltacha (født 1983), britisk tennisspiller

## Selskaper
*Bally Shoe, sveitsisk skoprodusent grunnlagt i 1851.
*Bally Technologies, en produsent av slotmaskiner og SDS systemer. 
*Bally Total Fitness (tidliger Bally Health and Tennis)

## Hoteller og casinoer
*Bally's Las Vegas
*Bally's Atlantic City
*Bally's Casino Tunica
Polen under Vinter-OL 1988

**Polen under Vinter-OL 1988**. Trettito sportsutøvere, tjueåtte menn og fire kvinner fra Polen deltok i seks sporter, alpint, hurtigløp på skøyter, kunstløp, kombinert, skihopping og ishockey under Vinter-OL 1988 i Calgary i Canada. Polen vant ikke noen medaljer, beste plassering var to femteplasser, i kunstløp for menn og på damenes 3&nbsp;000 meter skøyter. Ishockeyspilleren Henryk Gruth var Polens flaggbærer under åpningsseremonien.

## Medaljer

   
## Eksterne lenker
* Resultater og profilside  på sports-reference.com
Puerto Rico under Vinter-OL 1988

**Puerto Rico under Vinter-OL 1988**. Ni sportsutøvere, åtte menn og én kvinne fra Puerto Rico deltok i aking, alpint og skiskyting under Vinter-OL 1988 i Calgary i Canada. Puerto Rico, som deltok for andre gang i et vinter-OL, vant ikke noen medaljer. Beste plassering var en 31.-plass aking, ener for menn.   
  
## Medaljer

   
## Eksterne lenker
* Resultater og profilside  på sports-reference.com
Robert Bacon

**Robert Bacon** (født 5. juli 1860 i Boston i Massachusetts, død 29. mai 1919 i New York) var en amerikansk politiker som var USAs utenriksminister i perioden januar 1909 til mars 1909 under president Theodore Roosevelt. Han var også USAs ambassadør til Frankrike i perioden 1909 til 1912.

## Biografi
Bacon studerte ved Harvard University, hvor han blant annet var klassekamerat med den fremtidige presidenten Theodore Roosevelt. Etter å ha blitt uteksaminert i 1880 dro han verden rundt før han vendte hjem og startet på en suksessfull forretningskarriere. Han giftet seg i 1883 med Martha Waldron Cowdin som han året etter fikk tre sønner og en datter sammen med. Etter at han var etablert med sin forretningskarriere i Boston begynte han å arbeide for J.P. Morgan & Co., hvor han var med på å grunnlegge både U.S. Steel og Northern Securities Company. Presset som lå i denne jobben slet for øvrig så mye på nervene til Bacon at han forlot selskapet i 1903.

Fra 1905 til 1909 hadde Bacon stillingen som viseutenriksminister og fungerte som utenriksminister ved Elihu Roots besøk til Sør-Amerika. Bacon ble selv den 27. januar 1909 utnevnt til utenriksminister av president Theodore Roosevelt på slutten av hans presidentperiode etter at Root søkte avskjed. Som utenriksminister fikk han til tross for sin begrensede periode kongressens godkjennelse for avtalen til Panamakanalen med Colombia og Panama. Etter å ha sittet i embetet i knappe 38 dager gikk han av sammen med resten av Roosevelt-regjeringen.

Etter sin periode i utenriksdepartementet ble han utnevnt til USAs ambassadør til Frankrike av hans etterfølger Philander C. Knox på grunnlag av hans diplomatiske ferdigheter. Denne stillingen beholdt han til 1912. Under første verdenskrig arbeidet Bacon i staben til John Pershing, hvor han ble forfremmet til oberstløytnant i 1918. Bacon døde den 29. mai 1919 i New York som følge av komplikasjoner etter en operasjon.

## Bibliografi
* *For Better Relations with Our Latin American Neighbors* (1915)

## Referanser


## Eksterne lenker
* 
* State.gov – Robert Bacon (1860–1919) – Biografien til Bacon hos U.S. Secretary of State.
* Millercenter.org – Robert Bacon (1909–1909) – Biografien til Bacon som utenriksminister hos Miller Center of Public Affairs.
Fabrice Pancrate

**Fabrice Pancrate** er en fransk fotballspiller som spiller for Nantes. Han har tidligere spilt for Louhans-Cuiseaux, Guingamp, Le Mans, Paris Saint-Germain, Real Betis, Sochaux, Newcastle United og Larisa.

## Eksterne lenker
*
Pierre Sonnerat

**Pierre Sonnerat** (født 18. august 1748 i Lyon i Frankrike, død 31. mars 1814 samme sted) var en fransk naturforsker og oppdagelsesreisende.

Sonnerat var nevø av botanikeren Pierre Poivre. Han foretok flere reiser til det sørøstre Asia, og besøkte Filippinene og Molukkene mellom 1769 og 1772, og India og Kina fra 1774 til 1781. Han var førstemann til å gi en vitenskapelig beskrivelse av det sørkinesiske frukttreet litchi. Han er også den som misforstod tilropet fra en gassisk stifinner som fikk øye på en lemur og skrek ut «indri!» («se!» på gassisk). Sonnerat tolket dette som dyrets navn, og denne lemurartens navn er fremdeles kjent som indri (*Indri indri*) (det gassiske navnet er *babakoto*). Fuglene *[[Dacelo novaeguineae]]* og *[[Pygoscelis papua]]*, som ikke finnes på Ny-Guinea (Papua), fikk også misvisende navn av Sonnerat.

Han skrev bøkene *Voyage à la Nouvelle-Guinée* (1776)  og  *Voyage aux Indes orientales et à la Chine, fait depuis 1774 jusqu'à 1781* (1782).
Hans standard botaniske autorforkortelse er **Sonn.** og knyttes til de plantene han identifiserte.

Hans navn benyttes om specienavnet til Sonneratshøne (*Gallus sonneratii*). 

Pierre Sonnerat tok til motmæle mot tidens fremherskende rasisme i Europa. 

## Referanser
Nick Vujicic

**Nick Vujicic** (født 4. desember 1982) er en australsk predikant, taler og leder for den ideelle organisasjonen **Life Without Limbs,** en organisasjon for fysisk handikappede. Han gir jevnlig taler der han tar for seg handikapp og håp.

## Bakgrunn
Han var den førstefødte i en svært religiøs serbisk kristen familie bosatt i Melbourne, Australia. Da han ble født viste det seg at han hadde tilstanden Tetra-amelia: han manglet begge armer og begge ben, men han hadde to små føtter der en av dem hadde to tær. Vujicics tilstand var ellers normal.

### Oppvekst
Livet hans var vanskelig. En voldsom motgang skyldtes en australsk lov som hindret ham i å gå på en vanlig skole på grunn av hans handikap, selv om han ikke var mentalt tilbakestående. Mens han gikk på skolen ble loven forandret og Vujicic var en av de første handikappede studentene som ble integrert inn i en vanlig skole. 

Han lærte å skrive med de to tærne han har på sin venstre «fot» og en spesiell innretning som han bruker på den ene tåen når han griper ting. Han lærte også å bruke en datamaskin og han skrev på denne med en «hæl og tå metode», kaste tennisballer, svare på telefonen,  barbere seg og ta seg et glass vann.

### Oppvåkning
Etter å ha blitt plaget på skolen ble han ekstremt deprimert og i tiårsalderen overveide han selvmord. Etter å ha bedt Gud om å få armer og ben begynte han å forstå at hans tilstand var en inspirasjon for andre og begynte å takke Gud for å være i live. 
Et viktig vendepunkt i livet hans skjedde da hans mor viste ham en avisartikkel om en mann som levde med et stort handikapp. Dette fikk ham til å innse at han ikke var den eneste med store utfordringer. 
Da han var sytten begynte han å tale i bønnegrupper, og etterhvert startet han sin ideelle organisasjonen Life Without Limbs.

## Se også
* Hirotada Ototake

## Referanser


## Eksterne lenker
* 
* 
* 
*  Attitude Is Altitude 
*  Nick on Myspace – update by himself
*  An inspirational movie was created around Nick Vujicic called "The Butterfly Circus"
Romania under Vinter-OL 1988

**Romania under Vinter-OL 1988**. Elleve sportsutøvere, fem menn og seks kvinner fra Romania deltok i fire sporter, aking, alpint, bobsleigh og  langrenn under Vinter-OL 1988 i Calgary i Canada. Romania vant ikke noen medaljer, beste plassering var en tolvteplass i langrenn 4&nbsp;x&nbsp;5&nbsp;km stafett for damer.

## Medaljer
Amravati

**Amravati** (også kjent som **Amaravati**, **Amrawati** eller **Amraoti**, marathi: , hindi: ) er en by i distriktet med samme navn i den indiske delstaten Maharashtra. Byen er administrasjonssentrum i distriktet Amravati. Byen huser mange historiske templer i minne for gudinnen Amba, herre Shri Krishna og Shri Venkateshwara. Byen ligger omtrent 155 km vest for Nagpur, og hadde i 2001 549&nbsp;370 innbyggere. Amravati er en industriby bomullsspinnerier og handel med bomull.

Amravati ligger på Deccan-platået i en gjennomsnittlig høyde av 343 moh. NH 6 (National Highway 6, Surat-Kolkata) går gjennom byen, og jernbanelinjen mellom Haora og Mumbai ligger om lag 10 km lenger sør. Amravati er også hovedkvarter for Amravati divisjon, som er en av seks divisjoner i Maharashtra (Vidarbharegionen). De fire distriktene som kommer under Amravati divisjon er Akola, Yavatmal, Buldhana og Washim.

## Eksterne lenker
* 
*  
* Informasjon om byen (marathi)
Gruvekollapsen i Shanxi 2008

**Gruvekollapsen i Shanxi** var utrasning av leire i et dagbrudd i Xiangfen fylke i prefekturet Linfen i provinsen Shanxi i Folkerepublikken Kina og drepte minst 267 mennesker og skadet 34. Omkring klokken 8:00 den 8. september 2008 raste støttemuren i en jerngruve etter et kraftig regnvær, som utløste et leirskred som begravde en landsby og et folkefylt marked. Den ulovlige Tashan Mine ble drevet av Tashan Mining Company.

## Referanser
Tore Rygh

**Tore Rygh** (født 18. april 1968 i Sandnes) er en norsk filmregissør utdannet ved Den norske filmskolen. Han debuterte som spillefilmregissør med Alt for Egil (2004). 

## Filmografi - utvalg
### Langfilm
* 2004 &ndash; *[[Alt for Egil]]*

### Kortfilm
* 2000 &ndash; *Tretti Love*

## Eksterne lenker
* 
* HiL Kull 1
Katja Eyde Jacobsen

**Katja Eyde Jacobsen** (født 6. mars 1978 i Oslo) er en norsk filmregissør utdannet ved Den norske filmskolen. Hun debuterte som spillefilmregissør med *[[Yatzy (film)|Yatzy]]* (2009). *Yatzy* var en av tre nominerte til beste barne- og ungdomsfilm under Amandaprisen 2009.

## Filmografi - utvalg
### Langfilm
* 2009 &ndash; *[[Yatzy (film)|Yatzy]]*

### Kortfilm
* 2007 &ndash; *Interlude*

## Eksterne lenker
* 
* HiL Filmskolen kull 4
William R. Day

**William Rufus Day** (født 17. april 1849 i Ravenna i Ohio, død 9. juli 1923 i Mackinac Island i Michigan) var en amerikansk advokat, dommer og politiker, kjent som landets utenriksminister i 1898 under president William McKinley.

## Biografi
Day avla sin grunneksamen ved University of Michigan i 1870 og fortsatte deretter med jusstudier ved samme universitet. I 1872 innledet han en karriere som advokat i Canton i Ohio, og mens han praktiserte jus ble han også et aktivt medlem av Det republikanske partiet. Som republikaner fikk han et vennskap med William McKinley, og ble ansatt som juridisk og politisk rådgiver for McKinley i hans kampanjer mot Representantenes hus og som guvernør og president.

Da McKinley ble utnevnt til president ble Day utnevnt til viseutenriksminister (*Assistant Secretary of State*). Da daværende utenriksminister John Sherman ikke viste seg å være en tilstrekkelig effektiv minister ble Sherman tvunget til å gå av til fordel for Day. Han ble utenriksminister mens Den spansk-amerikanske krigen pågikk, og Day mente at USA burde ha returnert den spanske kolonien Filippinene til Spania, men han var likevel forenelig med McKinleys tøffere linje og aksepterte denne. Days siste diplomatiske handling ble signeringen av fredsavtalen i Paris, før McKinley utnevnte han til dommer i den føderale ankedomstolen og erstattet ham med John Hay.

President McKinley ble myrdet i 1901, og etterfølgeren Theodore Roosevelt utnevnte Day som dommer ved USAs høyesterett i 1903. Han tjenestegjorde i høyesteretten frem til 1922, da han gikk av med pensjon. William Rufus Day døde den 9. juli 1923 i Mackinac Island i Michigan.

## Referanser


## Eksterne lenker
* 
* State.gov – William Rufus Day (1849–1923) – Biografien til Day hos U.S. Secretary of State.
* Millercenter.org – William Day (1898–1898) – Biografien til Day som utenriksminister hos Miller Center of Public Affairs.
Klubbin (Fugloy)

**Klubbin** (621 moh.) er et fjell på Færøyene. Det er det høyeste fjellet på Fugloy, den østligste av øyene, og er Færøyenes 94. høyeste fjell. Fjellet ligger ikke langt fra bygda Kirkja, og fra toppen har man panoramautsikt over store deler av Norðoyar. Navnet Klubbin betyr «Klubben».

## Referanser
Klubbin

**Klubbin** kan vise til 4 ulike fjell på Færøyene:

*Klubbin (Fugloy), Fugloy
*Klubbin (Kalsoy), Kalsoy
*Klubbin (Kunoy), Kunoy
*Klubbin (Vágar), Vágar
Andreas J. Riiser

**Andreas Jørgensen Riiser** (født i 1979) er en norsk tv- og filmregissør. Han har i hovedsak befattet seg med kortfilm og tv.  

Riiser har utdanning fra Den norske filmskolen på Lillehammer (2003-06) og The European Film College (1999). 

Han var før filmskolen i flere år Roy Anderssons «høyre hånd», og har regissert flere kortfilmer (blant annet *Mr. Death, Outside Comfort, ISOLA* og *Goldfish Tradition*) samt promo- og musikkvideoer for Coldcut, The White Birch, Big Bang og Jaga Jazzist.

For tv har Riiser regissert blant annet «I heisen med» for NRK, flere promoer og feature intervjuer for *Skavlan* med bl.a. Justin Bieber og Robbie Williams*,* episoder av «Uti vår hage 2», innslag, vignetter og programdesign for NRK og TV2, samt over hundre reklamefilmer som har vunnet flere priser, deriblant tolv «Sølvfisker» og to «Gullfisker» i 2009 og 2018.

For kino har Riiser regissert *[[Ekspedisjon Knerten]]* i 2017.

I 2024 var han med å etablere produksjonsselskapet Yess.

## Filmografi - utvalg
### FILM
* 2004 *Goldfish Tradition* (kortfilm)
* 2005 *Brick Vision* (kortfilm)
* 2006 *ISOLA* (kortfilm)
* 2007 *Mr. Nichols* (kortfilm)
* 2012 *Outside Comfort* (kortfilm)
* 2016 *Mr. Death* (kortfilm)
* 2017 *[[Ekspedisjon Knerten]]*
* 2020 *Greetings from Myanmar* (kortfilm)

### TV
* 2008 &ndash; *[[Uti vår hage]] sesong 2 – episode 1,4*
* 2010 ''Storbynatt''
* 2011 *En vakker dag* - med Bjørn Eidsvåg
* 2012 *Promos Skavlan* - med Robbie Williams
* 2014 *I heisen med*

## Referanser


## Eksterne lenker
*
Anne Sewitsky

**Anne Sewitsky** (født 1978) er en norsk film og tv-regissør. Hun er særlig kjent for filmene *[[Sykt lykkelig]]* (2010) og *[[Sonja (film)|Sonja]]* (2018).

Sewitsky er født i Oslo og oppvokst i Stavern. Hun er utdannet ved Den norske filmskolen i 2006. 

Hennes kortfilm *Oh My God!* fra 2008 ble tildelt prisen for beste kortfilm i Generation Kplus under Filmfestivalen i Berlin.

I januar 2011 vant Anne Sewitsky «World Cinema Grand Jury Prize, Dramatic» under Sundance filmfestival for komedien *[[Sykt lykkelig]]* (*Happy Happy*). Dette er den første norske spillefilmen som har vunnet en Sundance-pris. *Sykt lykkelig* ble 1. september 2011 valgt til Norges Oscar-kandidat. I februar 2011 hadde *[[Jørgen + Anne = sant]]* verdenspremiere som åpningsfilm i Generation-programmet under Filmfestivalen i Berlin. Filmen innbrakte henne prisen som beste nyskaper under Kanonprisen 2011.

Hun har også arbeidet med fjernsyn. Blant annet har hun hatt regi på flere episoder av NRK-dramaseriene *[[Himmelblå]]* og *[[Koselig med peis]]*.

## Priser og nominasjoner
* «World Cinema Grand Jury Prize, Dramatic» under Sundance filmfestival 2011
* Nominert til Kanonprisen 2011 i klassen beste regi for *[[Jørgen + Anne = sant]]*
* Kanonprisen 2011 i klassen beste nyskaper for *[[Jørgen + Anne = sant]]*
* Nominert til Amandaprisen 2011 i klassen beste regi for *[[Jørgen + Anne = sant]]*
* Oslo bys kunstnerpris 2012
* Nominert til Kanonprisen 2015 i klassen beste manus for *[[De nærmeste]]* (sammen med )
* Edith Carlmar-prisen for 2015

## Filmografi
* 2006 &ndash; **' (Kortfilm)
* 2008 &ndash; **' (Kortfilm)
* 2008 &ndash; *[[Himmelblå]]* (TV-serie)
* 2010 &ndash; *[[Sykt lykkelig]]* (Spillefilm)
* 2011 &ndash; *[[Koselig med peis]]* (TV-serie)
* 2011 &ndash; *[[Jørgen + Anne = sant]]* (Spillefilm)
* 2012 &ndash; *[[Helt perfekt]]* (TV-serie)
* 2015 &ndash; *[[De nærmeste]]* (Spillefilm)
* 2017 – ''Monster'' (TV-serie)
*2018 &ndash; *[[Sonja (film)|Sonja]]* (Spillefilm)
*2019 &ndash; *[[Black Mirror (TV-serie)|Black Mirror]]* (TV-serie)
*2019 – ''Castle Rock'' (TV-serie)
*2020 – *[[Monsterland]]* (TV-serie)
*2021 – ''En britisk skandale'' (TV-serie)
*2024 – ''Presumed Innocent'' (TV-serie)

## Referanser


## Eksterne lenker
*
Kristoffer Metcalfe

**Kristoffer Stuart Metcalfe** (født 29. mars 1978 i Tønsberg) er en norsk filmregissør fra Tønsberg i Vestfold. Han er utdannet ved Den norske filmskolen på Lillehammer. Metcalfe debuterte som filmregissør med tenåringskomedien *[[Amors baller]]* i 2011. Han har også regissert kortfilmer og dokumentarer, og jobber som manusforfatter, regissør og utviklingsprodusent i Nordisk Film.

## Filmografi (utvalg)

;Krimserier
* 2026 &ndash; *Mord i Sogn*
* 2019 &#x2013; *[[Twin (TV-serie)|Twin]]*

;Langfilm
* 2016 &ndash; *Magnus*
* 2011 &ndash; *[[Amors baller]]*

;Kortfilm
* 2008 &ndash; *It's OK*
* 2013 &ndash; *Dette er verden*
* 2008 &ndash; *Oasen*
* 2007 &ndash; *To sider av samme side*
* 2007 &ndash; *Gentlemen*
* 2005 &ndash; *Closework*

## Referanser


## Eksterne lenker
*
Prinsens palé

**Prinsens palé** ligger ved Frederiksholms Kanal i København. Hovedbygningen er oppført av hoffbyggmester Nicolai Eigtved i 1743–1744 som bolig for kronprins Frederik (Frederik V), bygget om og restaurert i 1766–1768 og overtatt av staten i 1849. 

Senere har bygningen blitt benyttet til forskjellige formål, blant annet til museumssamlinger. Dette resulterte i åpningen av Nationalmuseet i 1892. Det har blitt bygget på i 1929–1936 og i 1989–1992, hvor museets areal ble utvidet med ca. 6&nbsp;000 m².

Bygningen er et av Danmarks eldste rokokkopaléer i ren fransk stil med en lav portfløy med balustrade ut mot Christiansborg. Eigtveds opprinnelige interiørkunst kan fortsatt sees flere steder i hovedbygningen. Haven ble anlagt av Eigtved som et fransk anlegg og den ble fjernet i forbindelse med utvidelsen i 1932. Riddersalen var i en periode atelier for malerne Jens Juel og N. A. Abildgaard inntil den ble overtatt av Højesteret, da deres bygninger var gått med under brannen i 1794.

Prinsens palé er fredet.

## Eiere av Prinsens palé
*(1684–1712) V. Michelsbecker
*(1712–1730) W. Edinger
*(1730–1849) Kronen
*(1849–) Den Danske Stat

## Kilder
* B. Linder: Slotte, Herregårde og Palæer i Danmark 1980

## Eksterne lenker
* Nationalmuseet
Yatzy (andre betydninger)

**Yatzy** kan vise til:

* Yatzy, et terningspill
* ''Yatzy'' (roman), ungdomsbok (fra 2004) av Harald Rosenløw Eeg
* ''Yatzy'' (film), filmatisering (fra 2009) av denne romanen
Thomas Stenderup

**Thomas Stenderup** (født 1954) er en dansk filmprodusent med utdannelse fra Den Danske Filmskole. Han var dekan ved Den norske filmskolen i to åremålsperioder fra 2009 til 2017.

Stenderup står som produsent bak filmer som *[[Kunsten at græde i kor]]*, som vant 26 internasjonale priser og ble valgt til Danmarks Oscar-bidrag i 2007, i tillegg til den dansk-svensk-norsk-finsk-tyske *[[Maria Larssons eviga ögonblick]]*. Sistnevnte ble nominert til Golden Globe.

Av utdannelse er Stenderup cand.polit. i økonomi fra Universitetet i København. Han har i tillegg Den danske filmskoles fireårige grunnutdannelse med produksjon som fagområde.

Han har undervist i økonomi og vitenskapsteori ved universitetene i København og Roskilde og ved Handelshøyskolen i København. Videre har han vært programredaktør i dansk TV, generalsekretær i EU's media program Documentary og områdedirektør for produksjon og utvikling ved Dansk Filminstitut i forbindelse med sammenslåingen av alle filminstitusjonene i Danmark.

I 1993 startet han produksjonsselskapet Final Cut Productions og har vært delaktig i mer enn 50 filmproduksjoner, kortfilm, dokumentarfilm og spillefilm. Han har undervist på filmskoler og seminarer rundt om i verden og sittet i juryer ved filmfestivaler i Europa.

Stenderup har et stort nettverk i filmfaglige miljøer i hele Europa og han snakker engelsk, tysk, fransk og spansk i tillegg til dansk.

## Filmografi - utvalg
### Langfilm
* 2008 &ndash; *[[Maria Larssons eviga ögonblick]]*
* 2006 &ndash; *[[Kunsten at græde i kor]]*
* 2006 &ndash; *[[Gymnaslærer Pedersen]]* (co-produsent)
* 2002 &ndash; *[[Himmelfall]]* (co-produsent)

### Dokumentar
* 2005 &ndash; *Den tyske hemmelighed*

## Referanser

 


## Eksterne lenker
* 
* Thomas Stenderup i Rushprint
* Kulturartikkel i Natt&Dag
Middelgrunden

**Middelgrunden** er en grunne (et område med lav vanndybde) i Øresund.

På Middelgrunden bygget man i 1890-1894 Middelgrundsfortet og i 2001 Middelgrundens vindmøllepark.

## Eksterne lenker
* Middelgrunden
Kalkitos

**Kalkitos**  var en type fritidssyssel for barn. Det ble produsert av Gillette og var svært populært i Europa, Sørøst-Asia og Mellom-Amerika. Kalkitos bestod av trykket kartong med scener der mennesker, biler, o.l. manglet. Man kunne så påføre figurer fra et gjennomsiktig ark. Prosessen kalles kromolitografi og ble på norsk referert til som «gnikkebilde» eller «gnibilde».